Vilnius, 2023 m. rugsėjo 25 d.

**Atidaryta jubiliejinė, 70-oji, „Lidl“ parduotuvė Lietuvoje**

# Prekybos tinklas „Lidl“ pirmadienį, rugsėjo 25 d., atidarė naują parduotuvę Vilniuje. Liepkalnio rajone, adresu Liepkalnio g. 102A, duris atvėrusi parduotuvė tapo jubiliejine, 70-ąja, tinklo parduotuve šalyje.

# Parduotuvės prekybos salės plotas siekia apie 1400 kv. metrų, parduotuvėje iš viso veiks 11 kasų – 5 iš jų bus įprastinės ir 6 savitarnos kasos. Parduotuvė kiekvieną dieną pirkėjų lauks nuo 7 iki 22 valandos. Ši parduotuvė – jau 23-oji Vilniaus mieste.

# Naujos parduotuvės atidarymas buvo pažymėtas ir švente vietos bendruomenei bei pirmiesiems pirkėjams, kurie būriavosi dar gerokai iki parduotuvės atidarymo – jie buvo vaišinami saldumynais bei gėrimais, nemokamai buvo dalinami specialiai atidarymui sukurti daugkartiniai pirkinių maišeliai, išdalintas simbolinis skaičius – 700 porcijų ledų.

**Išskirtinis dizainas ir indėlis į miesto infrastruktūrą**

Parduotuvė atidaryta Kalnėnų, Nemėžio ir kitų pietų Vilniaus ir Vilniaus rajono gyventojams patogioje vietoje, šalia Liepkalnio g. ir Minsko pl. sankryžos. Įrengdamas parduotuvę prekybos tinklas „Lidl“ prisidėjo ir prie miesto infrastruktūros gerinimo. Naujoji parduotuvė įsikūrė prie Liepkalnio g. ir Minsko pl. sankryžos, greta slidinėjimo trasų. „Lidl“ prisidėjo atnaujindamas asfaltuotus įvažiavimus tiek vietos gyventojams, tiek atvykstantiems slidinėti. Taip pat sutvarkyta aplinka, įgyvendinti apželdinimo sprendiniai pagal naujausius miesto architektūrinius reikalavimus.

Naujoji „Lidl“ parduotuvė išsiskiria savo dizainu – tai *Metropol* tipo parduotuvė, kurios pirmame aukšte įrengta automobilių stovėjimo aikštelė, o antrame – prekybos salė, taromatas bei prekių sandėliavimo patalpos. Trečiame pastato aukšte įrengtos darbuotojų poilsio ir techninės patalpos. Prie naujosios parduotuvės taip pat veikia klientams skirta elektromobilių įkrovimo stotelė. Ateityje ant parduotuvės stogo bus sumontuota ir saulės elektrinė.

Pirkėjų patogumui, automobilių stovėjimo aikštelėje veikia automatinė parkavimo sistema, kuri rodo laisvų vietų skaičių. Prekybos salėje ir automobilių stovėjimo aikštelėje įrengtas kintamo stiprumo apšvietimas, kurio stiprumas reguliuojamas automatiškai, priklausomai nuo iš lauko patenkančios šviesos. Parduotuvės fasadą puošia apšviečiamos dekoratyvinės juostos.

**Sukurtos naujos darbo vietos**

# Naujos parduotuvės atidarymas sukūrė ir naujas darbo vietas Vilniaus mieste. Parduotuvės komandą sudaro maždaug 30 darbuotojų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, portalo „Rekvizitai.lt“ 2023 m. liepos mėnesio duomenimis, siekė 1898,29 eurus neatskaičius mokesčių.

Šiuo metu Lietuvoje veikia 70 „Lidl“ parduotuvių 26 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse ir Nemenčinėje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt